VIDEO | Venemaal Tšukotkal hukkus helikopteri Mi-8 allakukkumise tagajärel neli inimest(11)
Õnnetuse esialgseks põhjuseks nimetas kaitseministeerium tehnilist riket. Intsident leidis aset täna õppe- ja treeninglennu käigus Ugolnõje Kopi lennuvälja piirkonnas, vahendab Interfax.
„Täna kukkus Ugolnõje Kopi lennuväljal alla Vene Föderatsiooni kaitseministeeriumi helikopter. Pardal viibisid kolm meeskonnaliiget ja tehnik. Kõik neli hukkusid. Vene Föderatsiooni eriolukordade ministeerium viib läbi avariipäästetoiminguid,” kirjutas sotsiaalmeedias Tšukotka kuberner Roman Kopin.
Mi-8 on Venemaa relvajõudude üks massilisemaid helikoptereid.